Afrikansk teologi - studieorlov

Jeg havde studieorlov efteråret 2013. Jeg havde søgt studieorlov for at studere udviklingen inden for Afrikansk teologi. Jeg skrev stor emnekreds om emnet i 1989 (Afrikansk teologi som befrielsesteologi, Aarhus 1990) og ville gerne undersøge, hvad der var sket med den afrikanske teologi, ikke mindst med henblik på forholdet mellem kirke og politik.

Jeg læste en del bøger og hjemmesider og fulgte et seminar om pinsekirkerne på Aarhus Universitet v. lektor Jakob Egeris Thorsen. Seminaret var meget relevant, da pinsebevægelsen står stærkt i Afrika.

Efter en del læsning og professor Peter Lodbergs anbefaling fandt jeg Emmanuel Katongole, der er en spændende nutidig teolog fra Uganda. Jeg valgte - igen på Peter Lodbergs anbefaling - at skrive en artikel om ham for at introducere hans tanker her i Danmark. Jeg har kaldt artiklen: ” Fra klage til håb, kristendom for både sjæl og legeme”

Artiklen findes på Præsteforeningens hjemmeside, og der er en introduktion til artiklen i Præsteforeningens Blad nr. 12, 2015 under overskriften: ”Modet til at gå et skridt videre.”

Jeg vedhæfter min artikel som pdf-fil.

Venlig hilsen

Anne Marie Kristensen

Sognepræst i Sønderbro sogn, Horsens